Kazimieras Vasiliauskas (1990)

Kazimieras Vasiliauskas (g. 1990 m. rugpjūčio 2 d. Kaišiadoryse) – buvęs lietuvių profesionalus automobilių sporto lenktynininkas.

 Karjera 
 Kartingas 

Kazimieras Vasiliauskas į kartingo sportą atėjo 1999 m., dar būdamas 8-erių metų amžiaus. Po kelerių metų lenktynių trejiems metams išvyko į Vokietiją. Grįžęs toliau tęsė kartingo sporto karjerą ir per visą jos laiką laimėjo tris Lietuvos kartingo čempionatus bei „Rok-Junior Cup“ taurę. 2006-2007 m. išbandė jėgas Europos šalių ir tarptautiniuose čempionatuose, o aukščiausius rezultatus pasiekė Europos kartingo čempionate KZ2 klasėje, kur užėmė 5 vietą ir Winning Series Karting čempionate KZ2 klasėje, užkopęs ant antro pakylos laiptelio.

 Formula Renault 2.0 

2008 m. K. Vasiliaukas žengė į atvirų ratų vienviečių automobilių (formulių) sportą – metų pradžioje buvo priimtas į „Prema Powerteam“ komandą ir dalyvavo Formula Renault 2.0 Italia bei Eurocup Formula Renault 2.0 čempionatuose. Dar neįpusėjęs sezono, lenktynininkas Italijos čempionato antro etapo antrose lenktynėse Hungaroring trasoje (Vengrija) starto metu atsitrenkė į netikėtai vietoje likusį komandos draugą Carlos Munoz. Dėl patirtų sužalojimų buvo priverstas praleisti kelis abiejų čempionatų vasaros etapus. Tad Italijos čempionate lenktynininkas iš viso startavo 6 lenktynėse ir bendroje įskaitoje užėmė 21 vietą, o Eurocup per 10 lenktynių nepelnė nė taško ir nebuvo klasifikuotas.

Tų pačių metų Lapkričio 1–2 dienomis vykusioje Formula Renault 2.0 Winter Cup (Žiemos taurėje) antrose lenktynėse pelnė pergalę, bendroje įskaitoje liko antras.

 Formulė 2 

2009 m. vasarį K. Vasiliauskas pasirašė sutartį lenktyniauti po 25 metų pertraukos FIA atkurtame Formulės 2 čempionate ir tapo pirmuoju lietuviu, dalyvaujančiu tarptautinio lygio vienviečių automobilių čempionate. Lenktynininkas jau pirmame F2 etape Ispanijoje, Valencijos trasoje, užlipo ant apdovanojimų pakylos – užėmė trečią vietą, lenktynes pradėjęs iš devintos pozicijos. Geriausią sezono rezultatą pasiekė septinto etapo metu Imoloje (Italija), kur iškovojo pole poziciją, pirmose lenktynėse finišavo pirmas ir jose nuriedėjo greičiausią ratą. Galutinėje įskaitoje sezoną baigė 7-oje vietoje, iš 16 lenktynių nefinišavo tik trejose ir keturiskart užlipo ant apdovanojimų pakylos.

Prieš prasidedant kitų metų sezonui, dalyvavo bandymuose Portugalijoje, Algarvės trasoje. Gruodžio 11 d. važiavimuose ryte likęs septintas, antroje sesijoje buvo pirmas, o trečioje pirmą poziciją užėmė įveikęs greičiausią tos dienos ratą tarp visų lenktynininkų.

2010 m. kovo 12 d. oficialioje čempionato interneto svetainėjo buvo paskelbta, jog K. Vasiliauskas grįžta antram sezonui, o pagrindinis uždavinys – užimti pirmą vietą. Deja prieš pat sezono pradžią lenktynininkas susidūrė su finansiniais sunkumais, kurie jį persekiojo visą likusį sezoną, – neteko pagrindinio rėmėjo. Viso čempionato metu ant apdovanojimų pakylos lipo 6 kartus, o vienintelę pergalę pelnė pačiose paskutinėse lenktynėse. Bendroje įskaitoje Kazimieras užėmė 4 vietą, tik 4 taškais nusileidęs trečioje vietoje likusiam rusų lenktynininkui Sergejui Afanasjevui.

 Formulė Palmer Audi 

Dar neprasidėjus 2009 m. Formulės 2 sezonui, K. Vasiliauskas buvo patvirtintas kaip vienas iš Formulės Palmer Audi čempionato lenktynininkų. Pasak paties lenktynininko, viena iš priežasčių, kodėl nusprendė dalyvauti FPA, buvo patirties trūkumas, lyginant su kitais Formulės 2 dalyviais. Sezoną Kazimieras pradėjo puikiai. Pirmą lenktynių savaitgalį Brands Hatch trasoje iškovojo dvi pole pozicijas, pirmose lenktynėse įveikė greičiausią ratą, antrose finišavo antras, o trečiose iškovojo pirmą vietą. Įpusėjus sezonui net keturis kartus iš eilės atvažiavo antras. Kova dėl FPA čempiono titulo vyko iki pat čempionato pabaigos ir iškovoti šį titulą vilčių neliko tik paskutiniųjų lenktynių Snetterton trasoje spalio 18 d. metu, kai lenktynininkas starto metu kliudė pagrindinį savo varžovą Richard Plant ir dėl patirtų apgadinimų jau pirmame posukyje pateko į avariją, dėl kurios nebegalėjo tęsti lenktynių. Bendroje įskaitoje Kazimieras Vasiliauskas liko antras. 11 iš 20 sezono lenktynių užlipo ant apdovanojimų pakylos.

 GP2 ir GP3 bandymai 

K. Vasiliauskas dalyvavo 2009 m. lapkričio 10–12 d. Paul Ricard trasoje (Prancūzija) vykusiuose GP2 serijos bandymuose, į kuriuos jį pakvietė italų komanda „Trident Racing“, ir tapo pirmuoju lietuviu, sėdusiu prie GP2 formulės vairo. Lapkričio 11 d. važiavimuose lenktynininkas buvo 15 ir 10, o lapkričio 12 d. – 16 ir 10.

2010 m. kovo 4–5 dienomis K. Vasiliauskas dalyvavo pirmuose naujai įkurtos GP3 serijos bandymuose Paul Ricard trasoje. Už „Tech 1 Racing“ komandą važiavęs lenktynininkas pirmos dienos rytinėje sesijoje užėmė penktą vietą, o popietinėje – 4. Antrą dieną pasirodė kiek prasčiau, ryte užėmė 10 vietą, popiet – 25.

 Karjeros suvestinė 
 Santrauka 
 Sezonas Čempionatas Komanda/Atstovas Nr. Lenktynės Pole poz. Pergalės Tašk. Vieta 1999 Lietuvos kartingo čempionatas (F-mini klasė) Promokartas 9 2000 Lietuvos kartingo čempionatas (F-mini klasė) Promokartas 2 2001 Lietuvos kartingo čempionatas (F-mini klasė) Promokartas 2 8 2 75 1 2002 Lietuvos kartingo čempionatas (F-mini klasė) Promokartas 1 10 7 120 1 Lietuvos kartingo čempionatas (ICA-Junior klasė) Promokartas 34 10 6 89 1 Lietuvos kartingo čempionatas (ICA klasė) Promokartas 34 10 3 78 2 2003 Lietuvos kartingo čempionatas (ICA-Junior klasė) Promokartas 1 4 2 30 5 2005 Lietuvos kartingo čempionatas (ROK klasė) Promokartas 4 12 5 127 1 Lietuvos Rok-Junior Cup Promokartas 4 12 11 225 1 2006 Lietuvos kartingo čempionatas (ROK klasė) Promokartas 29 2 0 26 12 World Cup For ICA DR Srl 131 13 2007 Winning Series Karting (KZ2 klasė) DR Srl 19 10 1 123 2 Italijos „Open Masters“ čempionatas (KZ2 klasė) DR Srl 11 10 0 68 7 Europos kartingo čempionatas (KZ2 klasė) DR Srl 216 6 0 64 5 Pasaulio kartingo čempionatas (KF1 klasė) DR Srl 59 23 2008 Eurocup Formula Renault 2.0 Prema Powerteam 17 10 0 0 0 NC Formula Renault 2.0 Italia Prema Powerteam 17 8 0 0 30 21 Formula Renault 2.0 Italia Winter Cup CO2 Motorsport 4 2 0 1 54 2 2009 Formulė Palmer Audi Darsena Management 21 19 3 2 313 2 Formulė 2 Darsena Management 21 16 1 1 45 7 2010 Formulė 2 Darsena Management 21 32 2 1 153 4
Šaltiniai: , , , , , , .

 Formulės Palmer Audi rezultatai 
 Metai Nr. 1 2 3 4 5 6 7 8 9 10 11 12 13 14 15 16 17 18 19 20 Vieta Taškai 2009 21 BRH14 BRH22 BRH31 SIL13 SIL24 SIL3Ret SNE19 SNE22 OUL12 OUL22 OUL32 BRH14 BRH24 BRH36 SIL13 SIL22 SIL3Ret SNE11 SNE22 SNE3Ret 2 313

 Formulės 2 rezultatai 
 Metai Nr. 1 2 3 4 5 6 7 8 9 10 11 12 13 14 15 16 17 18 Vieta Taškai 2009 21 VAL13 VAL220 BRN1Ret BRN28 SPA110 SPA27 BRH15 BRH212 DON1Ret DON22 OSC13 OSC27 IMO11 IMO2Ret CAT18 CAT24 7 45 2010 21 SIL15 SIL27 MAR110 MAR24 MON13 MON2Ret ZOL13 ZOL27 ALG14 ALG2Ret BRH111 BRH2Ret BRN111 BRN23 OSC12 OSC22 VAL1Ret VAL21 4 153

 Šaltiniai 

 Nuorodos 
 Oficiali Kazimiero Vasiliausko svetainė  
 Kaziemiero Vasiliausko puslapis Formulės 2 svetainėje  

Kategorija:Lietuvos automobilių lenktynininkai
Kategorija:Formulės 2 lenktynininkai
Kategorija:Kartingas